Rafinha (jalkapalloilija, 1985)

Márcio Rafael Ferreira de Souza, joka tunnetaan paremmin nimellä Rafinha, (s. 7. syyskuuta 1985 Londrina, Paranán osavaltio, Brasilia) on brasilialainen uransa päättänyt jalkapalloilija. 172 senttimetriä pitkän Rafinhan pelipaikka oli oikea laitapuolustaja.

 Seurajoukkueura 

 Schalke 
Rafinha löysi tiensä Brasilian U-20 jalkapallomaajoukkueeseen ja pelasi siellä 2005 FIFA World Youth Championship turnauksessa  Alankomaissa. Turnauksen aikana Rafinha teki kaksi maalia ja pelasi loistavasti läpi turnauksen Brasilian saatua pronssia.
Rafinhan esitys turnauksessa herätti mielenkiintoa ympäri Eurooppaa ja monet joukkueet olivat kiinnostuneet Rafinhasta.
Lopulta Rafinha päätyi Schalkeen 5 miljoonan euron siirtokorvauksella, sopimuksen kesto oli neljä vuotta. Rafinha laittoi myöhemmin nimensä uuteen jatkosopimukseen, joka kesti vuoteen 2011. 

 Genoa 
Italian Serie A:ssa pelaava Genoa kertoi 4. elokuuta 2010 hankkineensa Rafinhan usean vuoden sopimuksella. Siirtosummaksi kerrottiin 8 miljoonaa euroa. Rafinha vietti Genoassa vain yhden kauden, pelaten 34 ottelua. 

 Bayern München 
Saksalaisseura Bayern München tiedotti 1. kesäkuuta 2011 Rafinhan siirtyvän joukkueeseensa noin 5,5 miljoonan euron siirtosummalla. Rafinha kertoi siirron syyksi pelityylin sopimattomuuden Genoassa.

Rafinha edusti Bayernia kahdeksan kauden ajan, ja pelasi Bayern Münchenissä kaikki seurajoukkuekilpailut laskettuna yhteensä 266 ottelua.

 Flamengo 
Rafinha palasi Brasiliaan kesällä 2019, tehden kahden vuoden sopimuksen Brasilian pääsarjassa pelaavan Flamengon kanssa. Rafinha pelasi Flamengossa vuosina 2019–2020 yhteensä 22 Brasilian Série A:n ottelua ja voitti kaudella 2019 Brasilian mestaruuden. Hän oli marraskuussa 2019 myös voittamassa Copa Libertadoresia.

 Olympiakos 
Elokuussa 2020 Rafinha allekirjoitti kaksivuotisen sopimuksen kreikkalaisseura Olympiakoksen kanssa. Rafinha pelasi kaudella 2020–2021 Olympiakoksessa 14 Kreikan Superliigan ottelua sekä kuusi Mestarien liigan ottelua.

 Grêmio 
Maaliskuun lopussa 2021 Rafinha siirtyi brasilialaisseura Grêmioon. Kaudella 2021 Rafinha pelasi 30 Brasilian Série A:n ottelua, neljä Copa Sudamericanan ottelua sekä kaksi Copa do Brasilin ottelua.

 São Paulo 
Tammikuussa 2022 Rafinha siirtyi Grêmiosta saman sarjan São Pauloon. Hän pelasi São Paulossa kolmen kauden aikana 66 Brasilian Série A:n ottelua, viisi Copa Libertadoresin ottelua, 10 Copa Sudamericanan ottelua sekä 18 Copa do Brasilin ottelua.

 Paluu Coritibaan ja uran päätös 
Joulukuussa 2024 Rafinha palasi vanhaan seuraansa Coritibaan yksivuotisella sopimuksella. Kaudella 2025 hän ehti pelata Coritibassa yhdeksän Campeonato Paranaensen ottelua sekä yhden Copa do Brasilin ottelun.

Heinäkuussa 2025 Rafinha ilmoitti lopettavansa ammattilaisuransa.

 Maajoukkueura 
Rafinha pelasi Brasilian alle 20- ja alle 23-vuotiaiden juniorimaajoukkueissa. Hän kuului Brasilian joukkueeseen alle 20-vuotiaiden Etelä-Amerikan-mestaruuskilpailuissa 2005, alle 20-vuotiaiden MM-kilpailuissa 2005 sekä kesäolympialaisissa 2008, joissa Brasilia saavutti pronssia.

Rafinha debytoi Brasilian A-maajoukkueessa 26. maaliskuuta 2008 ystävyysottelussa Ruotsia vastaan. Hän pelasi Brasilian maajoukkueessa vuosina 2008–2017 yhteensä neljä ottelua, joista kaikki olivat ystävyysotteluita.

 Lähteet 

 Aiheesta muualla 

 Virallinen kotisivu 

Luokka:Brasilialaiset jalkapalloilijat
Luokka:Brasilialaiset olympiamitalistit
Luokka:Vuonna 1985 syntyneet
Luokka:Elävät henkilöt